Vladimirs Utkins

Vladimirs Utkins (; dzimis , miris ) bija Latvijas krievu ķirurgs pulmonologs, habilitētais medicīnas zinātņu doktors, Latvijas Zinātņu akadēmijas korespondētājloceklis (1993).

 Biogrāfija 
Dzimis Rīgā komponista un muzikologa Valentīna Utkina (1904–1995) ģimenē. Mācījās Rīgas 20. vidusskolā. Vidusskolas pēdējā klāsē pieņema lēmumu kļūt par ķirurgu.

1949. gadā iestājās Latvijas Universitātes Medicīnas fakultātē. 1952. gadā pārgāja studēt Maskavas 1. Medicīnas institūta Ārstniecības fakultātē, kuru ar izcilību absolvēja 1955. gadā.

Pēc studijām atgriezās Rīgā, bija jaunākais zinātniskais līdzstrādnieks Latvijas PSR Zinātņu akadēmijas Eksperimentālās un klīniskās medicīnas institūtā. 1958. gadā aizstāvēja medicīnas zinātņu kandidāta disertāciju, darba zinātniskais vadītājs bija Pauls Stradiņš, bet darba temats – aizkuņģa dziedzera ārējās sekrēcijas funkcija kuņģa  vēža un pirmsonkoloģisko saslimstību gadījumos.

Pēc disertācijas aizstāvēšanas turpināja strādāt Eksperimentālās un klīniskās medicīnas institūtā par vecāko zinātnisko līdzstrādnieku. 1966. gadā aizstāvēja medicīnas doktora disertāciju. Pēc gada sāka strādāt Rīgas Medicīnas institūta (RMI) Ķirurģijas katedras vadītāju (1967–1974), pēc tam vadīja Ķirurģisko slimību katedru 2. ķirurģiskajā klīnika.

1969. gadā viņam piešķīra profesora pakāpi. Tajā pašā gadā kļuva par Latvijas Pulmonoloģijas centra radīšanas iniciatoru. 20 gadu garumā bija tā vadītājs. Viņa vadībā ķirurģijas praksē tika ieviestas jaunas metodes plaušu vēža ārstēšanā, kā arī tika izstrādātas jaunas bronhu un audu rekonstrukciju operāciju metodes. No 1971. līdz 1972. gadam bija LPSR Veselības aizsardzības ministrijas Zinātniskās medicīnas padomes priekšsēdētāja pirmais vietnieks.

Bija vairāk nekā 300 zinātnisku rakstu, sešu monogrāfiju, četru mācību grāmatu un vairāk nekā 60 populārzinātnisku rakstu autors. Piereģistrēja 12 izgudrojumu patentus. Bija daudzu starptautisku medicīnas asociāciju loceklis, uzstājās ārvalstu zinātniskās organizācijās un starptautiskajās konferencēs.

1992. gadā kopā ar Veru Rudzīti ieguva Paula Stradiņa balvu. 1993. gadā tika ievēlēts par Latvijas Zinātņu akadēmijas korespondētājlocekli.

Miris 1994. gada 23. augustā no smadzeņu audzēja. Apbedīts Rīgas Meža kapos.

 Darbi 
 Уткин, Владимир Валентинович. Кардиоспазм. — Rīga : Zinātne, 1966. — 196 lpp., 18 л. ил. : ил.; 22 см
 Уткин, Владимир Валентинович. Грыжи пищеводного отверстия диафрагмы / В. В. Уткин, Б. К. Апситис; [Риж. мед. ин-т]. — Рига : Зинатне, 1976. — 176 с.
 Современные методы диагностики и лечения в пульмонологии: Сб. науч. статей / Риж. мед. ин-т. Центр пульмонологии Латв. ССР ; [Редкол.: В.В. Уткин (отв. ред.) и др.]. — Rīga : RMI, 1979. — 126 lpp.
 Хирургия язвенной болезни желудка и двенадцатиперстной кишки / А. С. Ермолов, В. В. Уткин. — Rīga : Zinātne, 1983. — 210 lpp.
 Патология органов грудной полости : Сб. науч. ст. / Риж. мед. ин-т, Респ. клинич. больница им. П. Страдыня; [Редкол.: В. В. Уткин (отв. ред.) и др.]. — Rīga : RMI, 1983. — 196 lpp.

 Apbalvojumi 
 LPSR Valsts prēmija (1974)
 Latvijas PSR Nopelniem bagāts zinātnes darbinieks (1982)
 Paula Stradiņa balva (1992)

 Literatūra 
 In memoriam. Vladimirs Utkins // Latvijas Ārsts, 1994, 7. nr., 626. lpp.
 No universitātes līdz universitātei. Rīgas Stradiņa universitātes akadēmiskās darbības vēsture dokumentos un atmiņās. R., 2010. 670 lpp.
 Stradiņa slimnīca. Rakstu vainags deviņdesmitgadē / sast. A. Vīksna. R., 2000. 363 lpp.
 Vīksna A. Latvijas ķirurģijas profesori. R., 2010. 141 lpp.

 Atsauces 

Kategorija:1932. gadā dzimušie
Kategorija:1994. gadā mirušie
Kategorija:Rīgā dzimušie
Kategorija:Latvijas krievi
Kategorija:Rīgas Medicīnas institūta absolventi
Kategorija:Latvijas mediķi
Kategorija:Ķirurgi
Kategorija:Rīgas Stradiņa universitātes darbinieki
Kategorija:Latvijas PSR Nopelniem bagātie zinātnes darbinieki
Kategorija:Rīgā mirušie
Kategorija:Rīgas Meža kapos apbedītie